Tejufamilien

Tejufamilien (Teiidae) er ein familie av skjelkrypdyr som høyrer heime i Amerika.  Tejufamilien er søstergruppa til dvergtejufamilien (Gymnopthalmidae). Tejuar inkluderer fleire partenogenetiske artar – artar som reproduserer ved kloning. Per år 2025 kjenner ein til omtrent 150 artar fordelte på atten slekter i familien.

 Skildring 
Tejuar kan skiljast frå andre øgler ved følgjande kjenneteikn: store rektangulære skjel som dannar tydelege tverrgåande rader på undersida, og generelt små granulære skjel på oversida, skjel på hovudet som er åtskilt frå hovudskallebeina, og tenner som er solide ved basen og «limt» til kjevebeina. I tillegg har alle tejuar ei gaffelforma, slangeaktig tunge. Dei har også velutvikla lemmer.

Tejuar er alle terrestriske (nokre få er semi-akvatiske) og dagaktive, og dei er primært kjøtetarar eller et insekt. Dei fleste tejuar søkjer aktivt etter mat innanfor sitt ideelle temperaturområde og rører seg raskt mellom gøymestader. Nokre av dei inkluderer ei lita mengd plantemateriale i kosthaldet. Dei er eggleggande, ovipare, og nokre artar legg svært store kull. 

Fleire artar av tejuar er heilt holege, og det finst ingen kjende hannar. 
mini|høgre|Kaimanøgle (Dracaena guianensis)
Raud teju (Salvator rufescens) på opptil 1,4 meter er truleg ein av dei største artane. Kaimanøgle (Dracaena guianensis), som lever i nordlege Sør-Amerika, kan måle over 1,2 meter i kroppslengd og er også nemnt som ein av dei store artane.

Utbreiingsområdet er frå det meste av USA i nord, (ikkje grensestatane mot Canada) sørover Karibia og Mellom-Amerika og til det meste av Sør-Amerika. Ein finn tejuar i alle land i Sør-Amerika. Det største mangfaldet er i dei tropiske områda av Sør-Amerika.

Denne gruppa som er avgrensa til Amerika representerer ein konvergent evolusjon til dei liknande firfislene i «den gamle verda».

 Kjelder 

 Denne artikkelen er byggjer på «Teiidae» frå , den 4. januar 2025

 Bakgrunnsstoff 

Kategori:Tejuar
Kategori:Dyr i Nord-Amerika
Kategori:Dyr i Sør-Amerika
Kategori:Dyr i Mellom-Amerika
Kategori:Dyr i Karibia